મોરબી : હાલના સમયમાં તંત્ર દ્વારા આપવામાં આવતું પાણી પીવાલાયક હોતું નથી ત્યારે લોકોને નાછૂટકે ફિલ્ટર પાણી ના કેરબા ખરીદવાની ફરજ પડતી હોય છે આવા સમયે મોરબી નજીક આવેલા ભરતનગર ગામના એક અગ્રણીએ લોકોને શુદ્ધ પાણી આપવાની ઝુંબેશ ઉપાડી સ્વખર્ચે મિનરલ ફિલ્ટર પ્લાન્ટ વસાવ્યો છે અગ્રણી સરકારી શાળા, ધાર્મિક અને સામાજિક કાર્યો ઉપરાંત જરૂરિયાતમંદોને મફત તથા ગ્રામજનોને નોમિનલ ચાર્જથી શુદ્ધ પાણી આપીને ગ્રામજનોના આરોગ્યનું જતન કરી રહ્યા છે.